wickkiey/tamil-wikipedia-chunked huggingface dataset:
# 1896 கோடைக்கால ஒலிம்பிக் விளையாட்டுப் போட்டிகள்

**1896 கோடைக்கால ஒலிம்பிக் விளையாட்டுக்கள்**, அலுவல்முறையாக **முதலாம் ஒலிம்பியாட்டின் விளையாட்டுப் போட்டிகள்**, (Games of the I Olympiad) கிரேக்கத்தின் ஏதென்ஸ் நகரத்தில் ஏப்ரல் 6 முதல் ஏப்ரல் 15, 1896 வரை நடைபெற்ற பன்னாட்டு பல்துறை விளையாட்டுப் போட்டிகள் ஆகும். இதுவே தற்காலத்தில் நடைபெற்ற முதல் பன்னாட்டு ஒலிம்பிக் விளையாட்டுப் போட்டிகள் ஆகும். பண்டைக் கிரேக்கம் ஒலிம்பிக் விளையாட்டுக்களின் பிறப்பிடமாகக் கருதப்படுவதால் இந்த துவக்க ஒலிம்பிக் விளையாட்டுப் போட்டிகள் நடைபெற ஏதென்சு நகரமே பொருத்தமானதாக தேர்ந்தெடுக்கப்பட்டது. பிரெஞ்சு ஆசிரியரும் வரலாற்றாளருமான பியர் தெ குபர்த்தென் 1894இல் சூன் 23 அன்று பாரிசில் கூட்டிய பேராயமொன்றில் இந்த முடிவு ஒருமனதாக எடுக்கப்பட்டது. இந்தப் பேராயத்தில் தான் பன்னாட்டு ஒலிம்பிக் குழுவும் (IOC) நிறுவப்பட்டது.  
பல்வேறு இடையூறுகளையும் பின்னடைவுகளையும் கடந்து 1896ஆம் ஆண்டு நடத்தப்பெற்ற ஒலிம்பிக் விளையாட்டுக்கள் வெற்றியடைந்ததாக கருதப்பட்டது. அதுநாள்வரையிலான மிக கூடுதலான பன்னாட்டு பங்கேற்பைப் பெற்ற ஓர் விளையாட்டு நிகழ்வாக இது அமைந்தது. பேனதினைக்கோ விளையாட்டரங்கில் மிகுந்த மக்கள் திரள் போட்டிகளைக் காணக் கூடியது. போட்டி நடத்திய கிரேக்கர்களுக்கு தங்கள் நாட்டு *இசுபைரிடோன் லூயி* மாரத்தானை வென்றது மிகுந்த மகிழ்ச்சியை அளித்தது. போட்டிகளில் மிகுந்த பதக்கங்களைப் பெற்றவராக செருமானிய *கார்ல் சூமான்* விளங்கினார்; மற்போர் மற்றும் சீருடற் பயிற்சி விளையாட்டாளரான இவருக்கு நான்கு பதக்கங்கள் கிடைத்தன.  
இந்தப் போட்டிகளுக்குப் பின்னர் கிரேக்க மன்னர் முதலாம் ஜார்ஜ், அமெரிக்கப் போட்டியாளர்களில் சிலர் உட்பட பல முக்கிய நபர்கள் அடுத்தப் போட்டிகளையும் ஏதென்சிலேயே நடத்த குபர்த்தெனுக்கும் ஐஓசிக்கும் மனு கொடுத்தனர். இருப்பினும் 1900 ஒலிம்பிக் போட்டிகளை பாரிசில் நடத்த ஏற்கனவே திட்டமிடப்பட்டு விட்டதால் இதனை ஏற்க இயலவில்லை. இருப்பினும் ஒவ்வொரு நான்காண்டுகளுக்கும் இடையில் நான்காண்டுகளுக்கு ஒருமுறை ஏதென்சில் இடைச்செருகிய ஒலிம்பிக் விளையாட்டுகள் என்ற பல்துறை விளையாட்டுப் போட்டிகளை திட்டமிட்டது; அத்தகைய முதல் விளையாட்டுப் போட்டிகள் 1906இல் ஏதென்சில் நிகழ்த்தப்பட்டது. பின்னர் இந்தப் போட்டிகளை கைவிட்ட பன்னாட்டு ஒலிம்பிக் குழு இந்த இடைச்செருகிய ஒலிம்பிக் விளையாட்டுக்களில் வழங்கப்பட்ட பதக்கங்களையும் அங்கீகரிக்கவில்லை. 108 ஆண்டுகள் கழித்தே 2004இல் ஒலிம்பிக் போட்டிகள் மீண்டும் ஏதென்சில் நடந்தது.
# 1896 கோடைக்கால ஒலிம்பிக் விளையாட்டுப் போட்டிகள்

## பங்கேற்ற நாடுகள்

இடைச்செருகிய ஒலிம்பிக் விளையாட்டுகளுக்கு முன்னதாக ஒலிம்பிக் இயக்கத்தில் தேசிய அணிகள் குறித்த வரயறை எதுவம் இருக்கவில்லை. பத்தாண்டுகள் கழித்து 1896இல் பங்கேற்ற போட்டியாளர்களின் தேசியத்தைக் குறித்த மூலங்கள் ஆயப்பட்டு பதக்க எண்ணிக்கைகள் வழங்கப்பட்டன. இதனால் பங்கேற்ற நாடுகள் குறித்து பல பிணக்குகள் எழுந்துள்ளன. பன்னாட்டு ஒலிம்பிக் குழு 14 நாடுகள் பங்கேற்றதாக அறிவித்தபோதும் அவற்றை பட்டியலிடவில்லை. கீழ்காணும் 14 நாடுகளே ப.ஒ.கு அங்கீகரித்த நாடுகளாக இருக்க வாய்ப்புள்ளது. சில ஆதாரங்களின்படி 12 நாடுகள், சிலி மற்றும் பல்கேரியாவைத் தவிர்த்து, பட்டியலிடப்பட்டுள்ளன.மேலும் சில இத்தாலியை மட்டும் தவிர்த்து 13 எனக் காட்டுகின்றன. சில ஆதாரங்களில் எகிப்து சேர்க்கப்பட்டுள்ளன. பெல்ஜியமும் உருசியாவும் போட்டியாளர்களை அறிவித்தபோது பின்னர் விலக்கிக் கொண்டன.  
<div >
| பங்கேற்ற நாடுகள் |  |
| --- | --- |
| # &nbsp;– 1901க்கு முன்னதாக ஆத்திரேலியா ஓர் ஒன்றுபட்ட நாடாக இருக்கவில்லை; பிரித்தானியாவின் ஆறு தனித்தனி நிர்வாகப் பிரிவுகளாக இருந்தது. ஆனால் எட்வின் பிளாக்கின் சாதனைகள் ஆத்திரேலியர் எனப் பட்டியலிடப்பட்டுள்ளது. (1)
# (14)

* — டென்னிசு இரட்டையர் அணிகள் வெவ்வேறு நாடுகளின் போட்டியாளர்களைக் கொண்டிருக்கலாம்.இவர்களை ஐஓசி கலவை அணி எனக் குறிப்பிடுகிறது. | } |
|}
</div>
# (14)

## பதக்கங்கள்

கலந்துகொண்ட 14 நாடுகளில் 10 பதக்கங்களை வென்றன. தவிரவும் கலவை அணி எனப்பட்ட பன்னாட்டு நாடுகளின் அணி மூன்று பதக்கங்களை வென்றன. ஐக்கிய அமெரிக்கா மிகுந்த தங்கப் பதக்கங்களை (11) வென்றது. போட்டி நடத்திய கிரீசு மிகுதியான மொத்த பதக்கங்களையும் (46) மிகுதியான வெள்ளி (17) மற்றும் வெண்கல (19) பதக்கங்களை வென்றது. ஐக்கிய அமெரிக்காவை விட ஒரு தங்கப் பதக்கம் குறைவாக 10 பதக்கங்களை வென்றது. பின்னதாக அண்மைய மரபுகளுக்கேற்ப ப.ஒ.அ ஒவ்வொருப் போட்டியிலும் முதல் மூன்று இடங்களைப் பெற்றவர்களுக்கு பின்னோக்கி தங்கம், வெள்ளி மற்றும் வெண்கலப் பதக்கங்களை அறிவித்தது.
# ஒன்பதாம் போனிஃபாஸ் (திருத்தந்தை)

**திருத்தந்தை ஒன்பதாம் போனிஃபாஸ்** (,; c. 1350 – 1 அக்டோபர் 1404), இயற்பெயர் **பிரோ தோமசெல்லி**, என்பவர் திருத்தந்தையாக 2 நவம்பர் 1389 முதல் 1404இல் தனது இறப்பு வரை இருந்தவர் ஆவார். மேற்கு சமயப்பிளவின் போது உரோமையிலிருந்து ஆட்சிசெய்தவர் இவர். இவருக்கு எதிராக பிரெஞ்சு அரசின் துணையோடு எதிர்-திருத்தந்தை ஏழாம் கிளமெண்ட் மற்றும் எதிர்-திருத்தந்தை பதின்மூன்றாம் பெனடிக்ட் ஆகியோர் அவிஞ்ஞோனிலிருந்து ஆட்சி செய்தனர்.  
திருத்தந்தை ஆறாம் அர்பனால் 1385இல் கர்தினால் குருவாக உயர்த்தப்பட்டார். ஆறாம் அர்பனுக்குப்பின்பு 1389இல் இவர் திருத்தந்தையானார். செருமனி, இங்கிலாந்து, அங்கேரி, போலந்து, மற்றும் இத்தாலியின் பெரும் பகுதி இவரை ஆதரித்தன. ஐரோப்பாவின் பிற பகுதிகள் எதிர்-திருத்தந்தை ஏழாம் கிளமெண்டை ஆதரித்தன. இவ்விருவரும் ஒருவர் மற்றவரை திருச்சபையினை விட்டு விலக்கியதாக அறிவித்தனர்.  
ஒன்பதாம் போனிஃபாஸ் மேற்கு சமயப்பிளவினை அரசியல் பிரிவாகப்பார்ததால், அரசியல் தீர்வு காணவே முயன்றார். இதனால் இப்பிளவை முடிவுக்கு கொண்டுவராமல் இதனை பெரிதும் விரிவடையச்செய்தார்.
# முதலாம் மார்ட்டின் (திருத்தந்தை)

**திருத்தந்தை முதலாம் மார்ட்டின்** (; இ., 16 செப்டம்பர் 655) என்பவர் திருத்தந்தையாக 21 ஜூலை 649 முதல் 655இல் தனது இறப்புவரை ஆட்சி செய்தவர் ஆவார்.  
தோடி. உம்பிரியா, பைசாந்தியப் பேரரசில் இவர் பிறந்தார். 5 ஜூலை 649இல் திருத்தந்தை முதலாம் தியடோருக்குப் பின்பு இவர் திருத்தந்தையானார். பைசாந்திய திருத்தந்தை ஆட்சிகாலத்தின்போது, அப்போதைய காண்ஸ்தான்தினோபிளின் அரசரிடம் ஒப்புதல் பெறாமல் திருத்த்ந்தையானர்வர் இவர் ஒருவரே. இவரை இரண்டாம் கான்ஸ்தன்சு அரசர் கடத்திச்சென்றார். இவர் கிரிமியா மூவலந்தீவில் இறந்தார். இவரை இரத்தசாட்சியாகவும் புனிதராகவும் கத்தோலிக்க திருச்சபை மற்றும் கிழக்கு மரபுவழி திருச்சபை ஏற்கின்றன.  
இவர் திருத்தந்தையானப்பின்பு முதல் வேலையாக 649இல் இலாத்தினர் பொதுச்சங்கத்தினை மொனொதிலிடிசம் (Monothelitism) என்னும் கொள்கையினைக்குறித்து விவாதித்து முடிவெடுக்கக் கூட்டினார். இலாத்தரன் யோவான் பேராலயத்தில் கூடிய இக்கூட்டத்தில் 105 ஆயர்கள் கலந்து கொன்டனர். இது ஐந்து அமர்வுகளில் 5 அக்டோபர் முதல் 31 அக்டோபர் 649 வரை நடந்தது. இதில் 20 சட்டங்கள் வெளியிடப்பட்டன. அவை மொனொதிலிடிசம் கொள்கையினை திரிபுக்கொள்கை என அறிக்கையிட்டது.  
மார்ட்டின் இச்சங்கத்தின் முடிவுகளை சுற்றுமடலாக வெளியிட்டார். இத்திரிபுக்கொள்கையினரான இரண்டாம் கான்ஸ்தன்சு அரசர் இவரை கைது செய்ய ஆணையிட்டார். இவர் 17 ஜூன் 653 அன்று கைதுசெய்யப்பட்டு 17 செப்டம்பர் 653இல் காண்ஸ்தான்தினோபிளுக்கு இட்டுச்செல்லப்பட்டார். அங்கிருந்து பைசாந்தியப் பேரரசின் செர்சனுக்கு (தற்போதைய கிரிமியா) நாடுகடத்தப்பட்ட்டார். 15 மே 655 இல் அங்குவந்த அவர் அதே ஆண்டு 16 செப்டம்பரில் உயிர் நீத்தார்.
# முதலாம் மார்ட்டின் (திருத்தந்தை)

## விழா நாள்

இவரின் விழா நாள் ஏப்ரல் 13 அன்று விருப்ப நினைவாக கத்தோலிக்க திருச்சபையில் கொன்டாடப்படுகின்றது. இதற்கு முன்னர் நவம்பர் 12இல் இவரின் விழா நாள் கொண்டாடப்பட்டது.
# திருத்தந்தை மார்ட்டின்

பின்வரும் திருத்தந்தையர்கள் **மார்ட்டின்** என்ற பெயரில் ஆட்சி செய்துள்ளனர்:  
- திருத்தந்தை முதலாம் மார்ட்டின்
- *திருத்தந்தை இரண்டாம் மார்ட்டின் (திருத்தந்தை முதலாம் மரீனுஸ்)*
- *திருத்தந்தை மூன்றாம் மார்ட்டின் (திருத்தந்தை இரண்டாம் மரீனுஸ்)*
- திருத்தந்தை நான்காம் மார்ட்டின்
- திருத்தந்தை ஐந்தாம் மார்ட்டின்  
மரீனுஸ் மற்றும் மார்ட்டின் என்னும் பெயர்களுக்கிடையே இருந்த குழப்பத்தால் "இரண்டாம்" மற்றும் "மூன்றாம்" வரிசை எண்களை விடுத்து நான்காம் மார்ட்டின் என்று ஒரு திருத்தந்தை பெயர் ஏற்றுக்கொண்டார்.
# ஹச். பி. அரி கௌடர்

ராவ் பகதூர் ஹுபட்டாலே பெல்லி அரி கௌடர் (டிசம்பர் 4, 1893 - சூன் 28, 1971), படுகர் சமூகத்தின் முதல் அரசியல் தலைவரும், அச்சமூகத்தின் முதல் சென்னை மாகாண சட்டமன்றத்தலைவரும் ஆவார்.
# ஹச். பி. அரி கௌடர்

## பிறப்பு

அரி கெளடர், 1893 ஆம் ஆண்டு, நீலகிரி மாவட்டத்தின் அருவங்காடு அருகிலுள்ள ஹுபத்தாலே கிராமத்தில் ராவ்பகதூர் பெல்லி கெளடருக்கும், நஞ்சி அம்மாளுக்கும் மகனாகப் பிறந்தார். இவர்தம் சகோதரி இதயம்மாள் பெ. கெளடர் ஆவார். ராவ்பகதூர் பெல்லி கௌடர் நீலகிரி விரைவு வண்டியை வடிவமைத்த பொறியாளர் ஆவார். சென்னைப் பல்கலையின் சென்னைக் கிறித்தவ கல்லூரியில் பயின்று பட்டம் பெற்றார். பின்னர் இந்திய அரசியலில் ஈடுபடலானர்.
# ஹச். பி. அரி கௌடர்

## அரசியல்

- இவர் முதன்முதலாக படுகர் சமூகத்திலிருந்து நவீன அரசியலில் ஈடுபட்ட தலைவர் ஆவர். இந்திய சுதந்திரதிற்கு முன்பு, சென்னை மாகாண சட்ட மன்றத்தின் உறுப்பினராக 1923ல் தேர்வு செய்யப்பட்டு 1926வரை பதவி வகித்தார். மேலும் 1930 முதல் 1934 வரையிலும், 1940 முதல் 1950 வரையிலும் சென்னை சட்ட மன்ற உறுப்பினராகப் பணி புரிந்தார்.
- சென்னை மாகாண பிற்படுத்தப்பட்டோர் வாரியத் தலைவராகப் பணியாற்றினார். மேலும் 1930ல் ஹங்கேரியில் நடந்த போரில் இந்திய ராணுவத்தின் சார்பாக சாரணர் படைத்தலைவராக பணியாற்றினார்.
- 1937ல் நீலகிரி மாவட்டதில் தடை உத்தரவு பிறப்பிக்கப் பட்டபோது மாவட்டகுழுத் தலைவராக பணியாற்றினார்.
# ஹச். பி. அரி கௌடர்

## நிதிச் செயற்பாடுகள்

1941லிருந்து 1971வரை நீலகிரி மாவட்டத்தின் மேட்டுப்பாளையத்தில் கூட்டுறவு சங்கத்தை (NCMS - Nilgiris Cooperative Marketing Society) நிறுவி, அங்குள்ள உழவர்கள், வணிகர்களின் வாழ்வாதாரத்தை உயர்த்திய பெருமை இவரையே சாறும். இதன் மூலம், விவசாயிகள் பண்ணைப் பொருட்களுக்கு நியாயவிலையும் இடைத்தரகர்களின் சுரண்டல்களிருந்தும் காக்கப்பட்டனர்.
# ஹச். பி. அரி கௌடர்

## நினைவு

கௌடர் இன மக்களின் குலபதியாகவும், முன்னுதாரணமாகவும் திகழ்ந்த ஆர்ய கௌடர் சூன் 28, 1971ல் காலமானர். இவரின் அருந்தொண்டினை நினைவு கூர்ந்து 1939ல் மைசூர் சமஸ்தானத்தையும், சென்னை மாகாணத்தையும் இணைக்கும் மாசினன்குடியில் உள்ள பாலத்திற்கு இவரது பெயரிடப்பட்டுள்ளது.  
இவரது நினைவாக சென்னை மாம்பலத்தில் உள்ள சாலை ஆர்யகௌடா சாலையென வழங்கப்பெறுகிறது. மாம்பல ரயில் நிலையத்திற்கு இவர் அருளிய நிலக் கொடையால் இப்பெயரிடப்பட்டது.
# ஆண்ட்ரூ கார்பீல்ட்

ஆண்ட்ரூ ரஸ்ஸல் கார்பீல்ட் (*Andrew Garfield*, பிறப்பு: ஆகத்து 20, 1983) ஓர் ஐக்கிய அமெரிக்க நடிகர் ஆவார். இவர் 2005ம் ஆண்டு மும்போ ஜம்போ (**Mumbo Jumbo**) என்ற குறும்படத்தின் மூலம் திரைப்படத்துறைக்கு அறிமுகமானார். இதைத் தொடர்ந்து தி அதர் போலென் கேர்ள் (The Other Boleyn Girl), நெவர் லெட் மி கோ (Never Let Me Go), தி சோசியல் நெட்ஒர்க் (The Social Network), தி அமேசிங் ஸ்பைடர் - மேன் போன்ற திரைப்படங்களிலும், பல தொலைக்காட்சித் தொடர்களிலும் நடித்துள்ளார். தற்பொழுது தி அமேசிங் ஸ்பைடர்-மேன் 2, 99 கோம்சு (99 Homes) என்ற திரைப்படங்களில் நடித்து வருகிறார்.
# ஆண்ட்ரூ கார்பீல்ட்

## திரைப்படங்கள்

**திரைப்படங்கள்**  
| ஆண்டு | தலைப்பு | குறிப்புகள் |
| --- | --- | --- |
| 2005 | மும்போ ஜம்போ | குறும்படம் |
| 2007 | லயன்ஸ் பார் லேம்ப்ஸ் |  |
| பாய் ஏ | சிறந்த நடிகருக்கான பிரித்தானிய அகாடமி தொலைக்காட்சி விருது |  |
| 2008 | தி அதர் பொலெய்ன் கேர்ல் |  |
| 2009 | தி இம்யாஜைந்யாரியம் ஓப் டாக்டர் பர்னாசஸ் |  |
| ஏர் | குறும்படம் |  |
| 2010 | ஐ ஆம் ஹியர் | குறும்படம் |
| நெவர் லெட் மி கோ |  |  |
| த சோசியல் நெட்வொர்க் |  |  |
| 2012 | தி அமேசிங் ஸ்பைடர் - மேன் |  |
| 2014 | தி அமேசிங் ஸ்பைடர்-மேன் 2 |  |
| 2014 | 99 ஹோம்ஸ் | தயாரிப்பில் |
# இடைச்செருகிய ஒலிம்பிக் விளையாட்டுகள்

**இடைச்செருகிய ஒலிம்பிக் விளையாட்டுகள்** (*Intercalated Olympic Games*) என்ற *பன்னாட்டு ஒலிம்பிக் விளையாட்டுப் போட்டிகள்* தொடர் *ஒலிம்பியாட்டின் விளையாட்டுகள்* என தற்போது அறியப்படும் ஒலிம்பிக் விளையாட்டுகளுக்கு இடையேயான கால இடைவெளியின் நடுவில் திட்டமிடப்பட்டிருந்தது. ஒலிம்பிக் விளையாட்டுகளின் சுழற்சியில் இடைச்செருகிய இந்த விளையாட்டுகள் எப்போதுமே ஏதென்ஸ் நகரில் நடைபெறுவதாயிருந்தது. இதற்கு ஒலிம்பிக் விளையாட்டுகளுக்கு இணையான நிலை தரப்படுவதாயிருந்தது. ஆனால் இத்தகைய போட்டிகள் 1906இல் ஒருமுறை மட்டுமே நடந்தது.
# இடைச்செருகிய ஒலிம்பிக் விளையாட்டுகள்

## தோற்றம்

முதல் இடைச்செருகிய விளையாட்டுகளை 1901இல் பன்னாட்டு ஒலிம்பிக் குழு நடத்தத் திட்டமிட்டிருந்தது. புதியதாக வடிக்கப்பட்ட நிரல்படி பல நாடுகளில் நடத்தவிருந்த ஒலிம்பிக் விளையாட்டுக்களுக்கிடையே இடைச்செருகிய ஒலிம்பிக்கை ஏதென்சில் நடத்த திட்டமிடப்பட்டது. ஏதென்சு 1896 போட்டிகளின் வெற்றிகரமான நிகழ்வுக்குப் பின்னர் கிரேக்கர்கள் தங்களால் ஒவ்வொரு நான்காண்டுகளுக்கு ஒருமுறை ஒலிம்பிக்கை நடத்தவியலும் எனக் கூறினர். போட்டிகளுக்கு வேண்டிய கட்டமைப்புக்கள் தயாராக உள்ளதாலும் வெற்றிகரமாக போட்டிகளை நடத்திக் காட்டியதாலும் இதற்கு மற்றவர்களும் ஆதரவளித்தனர். இருப்பினும் அடுத்த ஒலிம்பிக்கை 1900இல் பாரிசில் நடத்த விரும்பிய பியர் தெ குபர்த்தென் இதனை ஏற்கவில்லை. இதனால் பாரிசு 1900 போட்டிகள் இரண்டாவது ஒலிம்பியாடாக நடந்தேறியது.  
இந்த இரண்டாம் ஒலிம்பியாடு மிக கச்சிதமாக நடைபெறாததாலும் 1900இல் பாரிசில் அதே நேரம் நடந்த உலக கண்காட்சியால் மறைக்கப்பட்டதாலும் பன்னாட்டு ஒலிம்பிக் அவையில் கிரேக்க கருத்துருவிற்கு மேலும் ஆதரவு கிடைத்தது. பல நாடுகளில் நடத்த விரும்பிய குபர்த்தெனின் நோக்கத்தையும் சிதைக்காது இடைச்செருகிய ஒலிம்பிக் விளையாட்டுக்களை முன்மொழிந்தனர். இதன்படி இரண்டாண்டுகளுக்கு ஒருமுறை ஒலிம்பிக் விளையாட்டுப் போட்டிகள் நடத்தப்பெறும். ஒன்று நான்காண்டுகளுக்கு ஒருமுறை வெவ்வேறு நாட்டிலும் மற்றொன்று நான்காண்டுகளுக்கு ஒருமுறை எப்போதுமே ஏதென்சிலுமாக நடைபெறும். இது பண்டையக் கால ஒலிம்பிக்கின் நான்காண்டு தொடருடன் வேறுபட்டாலும் பண்டைக் காலத்தில் நான்கு ஆண்டுகளுக்கு ஒருமுறை ஒழுங்குபடுத்த முடிந்தால் தற்காலத்தில் இரண்டாண்டுகளுக்கு ஒருமுறை ஒழுங்குபடுத்துவது கடினமல்ல என்றும் விவாதிக்கப்பட்டது. 1902ஆம் ஆண்டு மிக நெருக்கமாக இருந்தமையாலும் கிரீசின் உள்நாட்டுப் பிரச்சினைகளாலும் முதல் இடைச்செருகிய ஒலிம்பிக் ஏதென்சில் 1906இல் நடத்த திட்டமிடப்பட்டது.  
செயின்ட் லூயிசில் நடந்த 1904 ஒலிம்பிக்கும் லூசியானா கண்காட்சியால் மறைக்கப்பட்டு 1900 பாரிசு ஒலிம்பிக்கைப் போலவே தோல்வியடைந்ததால் பன்னாட்டு ஒலிம்பிக் குழுவிற்கு பெரும் பின்னடைவு ஏற்பட்டது. விரைவாக ஏதென்சு 1896இன் சக்தியை மீளப் பெறவேண்டியிருந்தது. மேலும் செயின்ட். லூயிசில் பங்கேற்காத நாடுகளுக்கு அடுத்த உரோமை 1908 எட்டு ஆண்டுகள் இடைவெளியில் ஏற்பட்டது. இத்தகைய நீண்ட இடைவெளி ஒலிம்பிக் ஆர்வத்தைக் குறைப்பதாக இருந்தது. மேலும் உரோமை நகரமும் உலகக் கண்காட்சியொன்றை நடத்த திட்டமிட்டிருந்தது. இக்காரணங்களால் ஏதென்சில் திட்டமிடப்பட்ட 1906 இடைச்செருகிய விளையாட்டுகள் ஒலிம்பிக் இயக்கத்தை காக்கும் நிகழ்வாக அமைந்தது. குபர்த்தெனின் எதிர்ப்புகளையும் மீறி ப.ஒ.கு கிரேக்க ஒலிம்பிக் குழுவிற்கு தனது முழு ஆதரவை அளித்தது.
# இடைச்செருகிய ஒலிம்பிக் விளையாட்டுகள்

## இவற்றையும் காண்க

- கோடைக்கால ஒலிம்பிக் விளையாட்டுகள்
- ஒலிம்பிக்சு
# கே. ஆர். கௌரி அம்மா

**கே. ஆர். கௌரி அம்மா** (*K. R. Gowri Amma*, பிறப்பு:14 சூலை 1919 - இறப்பு:11 மே 2021) கேரளாவைச் சேர்ந்த அரசியல்வாதி ஆவார். *ஜனாதிபத்திய சம்ரக்ஷண சமிதி* (மக்களாட்சிப் பாதுகாப்புப் பேரவை, JSS) கட்சியின் தலைவர். இக்கட்சி தொடங்குவதற்கு முன்னதாக கேரள கம்யூனிஸ்ட் கட்சியில் முனைப்பாக ஈடுபட்டிருந்தார். ஈழவர் இன மக்களில் சட்டம் படித்த முதல் பெண் இவராவார். 1957, 1967, 1980, 1987 ஆண்டுகளில் கேரளாவில் கம்யூனிஸ்ட் கட்சியின் ஆட்சியிலும் 2001 முதல் 2006 வரை காங்கிரஸ் கட்சியின் ஆட்சியிலும் அமைச்சர் பதவி வகித்தார். கே. ஆர். கௌரியம்மா தனது 99வது பிறந்தநாளை 1 சூலை 2018 அன்று ஆலப்புழாவில் கொண்டாடினார்.
# கே. ஆர். கௌரி அம்மா

## வாழ்க்கைக் குறிப்பு

கேரளாவின் ஆலப்புழா மாவட்டத்தைச் சேர்ந்த பட்டணக்காடு கிராமத்தில் கே. ஏ. ராமன், பார்வதி அம்மா ஆகியோருக்கு ஏழாவது மகளாகப் பிறந்தார். தனது பள்ளிப் படிப்பைத் துறவூர் மற்றும் சேர்த்தலா ஆகிய ஊர்களிலுள்ள பள்ளிகளிலும், பட்டப்படிப்பை எர்ணாகுளத்திலுள்ள மகாராஜா கல்லூரியிலும் படித்தார். சட்டக் கல்வியை எர்ணாகுளம் அரசு சட்டக் கல்லூரியில் பயின்றார்.  
1952 மற்றும் 1954 ஆண்டுகளில் திருவிதாங்கூர் சட்டப் பேரவை உறுப்பினராக தேர்ந்தெடுக்கப்பட்டார். 1957 இல் ஈ. எம். எஸ். நம்பூதிரிப்பாட்டின் கேரள அமைச்சரவையில் நிதியமைச்சராக இருந்தார். அதே ஆண்டில் கேரளாவின் மற்றொரு முக்கிய அரசியல்வாதியும் அமைச்சருமாக இருந்த டி. வி. தாமசை மணந்தார். மார்ச் 1967 முதல் அக்டோபர் 1969 வரை மீண்டும் ஆட்சி அமைத்த ஈ. எம். எஸ் அமைச்சரவையில் அமைச்சராக பொறுப்பேற்றிருந்தார். இவரது முக்கியமான அரசியல் சாதனைகளில் *கேரள நிலச் சீர்திருத்தம்* ஒன்றாகும்.  
1964 இல் கம்யூனிஸ்ட் கட்சி இரண்டாகப் பிளவுபட்டபோது கௌரி அம்மா புதிதாகத் தொடங்கப்பட்ட மார்க்சிஸ்ட் கம்யூனிஸ்ட் கட்சியுடன் இணைந்தார். ஆனால் அவரது கணவர் பழைய இந்திய கம்யூனிஸ்ட் கட்சியில் இருந்தார். இவரது கட்சி இடதுசாரி ஜனநாயக முன்னணிக்கு எதிரான ஐக்கிய ஜனநாயக முன்னணியுடன் கூட்டணி அமைத்தது. ஏ. கே. அந்தோணி மற்றும் உம்மன் சாண்டி இருவரின் அமைச்சரவையிலும் அமைச்சராகப் பொறுப்பேற்றிருந்தார்.  
1952 மற்றும் 1954 ஆம் ஆண்டுகளில் திருவாங்கூர்-கொச்சின் சட்டப் பேரவைக்குத் தேர்ந்தெடுக்கப்பட்டதைத் தொடர்ந்து இவர் 1957 இல் கேரள சட்டப் பேரவை உறுப்பினராகவும் தேர்ந்தெடுக்கப்பட்டார். அதிலிருந்து தொடர்ந்து இவர் கேரள சட்டப் பேரவை உறுப்பினராக 1960, ’67, ’70, ’82, ’87, ’91, மற்றும் 2001 ஆண்டுகளில் தேர்ந்தெடுக்கப்பட்டார்.  
இவர் ஏற்றுக்கொண்டிருந்த வேறுசில பொறுப்புகள்:
- கேரள விவசாயிகள் சங்கத் (Kerala Karshaka Sangam) தலைவர் (1960-1984).
- கேரள மகிளா சங்கத் தலைவர் (1967-1976)
- கேரள மகிளா சங்கச் செயலாளர் (1976-1987)
- சிபிஐ கட்சியின் மாநிலக் குழுவின் செயல் உறுப்பினர்
- ஜனாதிபத்திய சம்ரக்ஷண சமிதி -கட்சி உருவாக்கம் (1994)
- ஜனாதிபத்திய சம்ரக்ஷண சமிதி கட்சியின் பொதுச் செயலாளர்.
# கே. ஆர். கௌரி அம்மா

## மறைவு

கே. ஆர். கௌரி அம்மா தமது 101 அகவையில் வயது மூப்பு நோயால் 11 மே 2021 அன்று திருவனந்தபுரம் மருத்துவமனையில் காலமானார்.
# ஜனாதிபத்திய சம்ரக்ஷண சமிதி

**ஜனாதிபத்திய சம்ரக்ஷண சமிதி** அல்லது **மக்களாட்சிப் பாதுகாப்புப் பேரவை** (*Janathipathiya Samrakshana Samithy-JSS*) இந்தியாவின் கேரள மாநில அரசியல் கட்சியாகும். இக் கட்சி 1994 இல் கே. ஆர். கௌரி அம்மாவால் தோற்றுவிக்கப்பட்டது. மார்க்சிஸ்ட் கம்யூனிஸ்ட் கட்சியிலிருந்து அவர் நீக்கப்பட்டதைத் தொடர்ந்து அவர் இக் கட்சியைப் புதிதாகத் தோற்றுவித்தார். இந்திய தேசிய காங்கிரசின் தலைமையில் கேரளாவில் அமைந்த ஐக்கிய ஜனநாயக முன்னணியில் இக் கட்சி ஒரு உறுப்புக் கட்சியாக இணைந்தது. 2001 இல் நடந்த கேரள மாநில சட்டப்பேரவை தேர்தலில் போட்டியிட்ட ஐந்து தொகுதிகளில் நான்கு தொகுதிகளில் வெற்றி பெற்றது. இத் தேர்தலில் அரூர் தொகுதியில் தேர்ந்தெடுக்கப்பட்ட கௌரி அம்மா, ஏ. கே. அந்தோணியின் அமைச்சரவையில் வேளாண்துறை அமைச்சராகப் பதவி வகித்தார்.
# ஜனாதிபத்திய சம்ரக்ஷண சமிதி

## தலைமை

இக் கட்சியின் பொதுச் செயலாளர் கே. ஆர். கௌரி அம்மா; மாநிலத் தலைவர் ஏ. என். ராஜன்பாபு; வி. ஹெச். சத்ஜித் மற்றும் என். என். சதானந்தனும் கட்சியின் மாநிலச் செயலாளர்கள்.
# ஜனாதிபத்திய சம்ரக்ஷண சமிதி

## நடத்தாளர்

- பஷீர் பூவாட்டுபறம்பு (Basheer Poovaattuparambu)
# ஜனாதிபத்திய சம்ரக்ஷண சமிதி

## அமைப்புகள்

- ஜனாதிபத்திய மகிள சமிதி (Janadhipathiya Mahila samithy-JMS)
- ஜனாதிபத்திய யுவஜன சமிதி (Janathipathiya Yuvajana Samithy-JYS)
- ஜனாதிபத்திய தொழிற்சங்க மையம் (Janathipathiya Trade Union Centre-JTUC)
- ஜனாதிபத்திய விவசாயிகள் சமிதி (Janathipathiya Karshaka Samithy-JKS)
- கேரள விவசாயிகள் தொழிலாளி சங்கம் (kerala Karshaka Thozhilaly Union-KKTU)
- ஜனநாயக பணியாளர் மற்றும் ஆசிரியர் அவையின் கூட்டமைப்பு (Federation Of Democratic Employees And Teachers Organization-FDETO)
- ஜனாதிபத்திய அபிபாஷக சமிதி (Janathipathya Abhibhashaka Samithi-JAS)
# தாது கோபுரம்

**தாது கோபுரம்** அல்லது **தூபி** எனப்படுவது உடல் எச்சங்களை அல்லது தாதுப்பொருட்களை வைத்து கட்டப்படும் சிறு குன்று போன்ற அல்லது அரைக்கோள அமைப்பைக் கொண்ட வழிபாட்டு நினைவுச்சின்னம் ஆகும். தாது கோபுரம், தூபி இரண்டு சொற்களும் ஒத்த கருத்துக் கொண்ட சொற்கள் ஆகும்.  
தாது கோபுரம் எனப்படுவது புத்தரது சரீர எச்சங்கள், அவரால் பயன்படுத்திய பொருட்களையும் வைத்துக்கட்டப்பட்ட வழிபாட்டு நினைவுச்சின்னம் ஆகும். தூபி எனப்படுவது இந்து சமயம் மற்றும் பௌத்த ஆலயங்களின் மேலாக அமையும் கோபுரம் அல்லது உச்சி ஆகும் சமயத்தலைவர்களுக்கு அவரது எச்சங்கள் மற்றும் அவரால் பயன்படுத்திய பொருட்களையும் வைத்துக்கட்டப்பட்ட எழுப்பும் நினைவுச் சின்னங்கள் தூபிகள் ஆகும்.
# தாது கோபுரம்

## தாது கோபுரத்தின் பகுதிகள்

தாது கோபமானது மூன்று பிரதான பகுதிகளைக் கொண்டது. அவை அடித்தளம், அண்டம், தூபி ஆகியன. அடித்தளமானது உயரமானதாகவும் சுற்றுப்பிகரங்களைக் கொண்டதாகவும் காணப்படும். அடித்தளத்தின் மேல் அறைகொலவடிவமாக அண்ட பகுதி காணப்படும். அண்டத்தின் மேல் தூபி காணப்படும்.  
;அடித்தள பகுதிகள்
- சலபத்மழுவ
- படிகள்
- கைப்பிடிவரிசை
- காவல் சிலை
- சந்திர வட்டக்கல்  
;அண்டத்தின் பகுதிகள்
- மலர் பீடம் - அடித்தளத்தில் அண்டம் ஆரம்பிக்கும் இடத்தில் அண்டத்தை சுற்றி காணப்படும் முன்று படிக்கட்டு பகுதி. இது பக்தர்களால் கொண்டுவரும் மலர்களை வைக்க பயன்படும்.
- வாசற்கதவு - இதை பெளத்த வரலாறுகளில் "அய்க்க" என்று குறிப்பட்டுள்ளது. அயக்க என்பது பாலி மொழியில் வாசக்கதவு என்பதாகும். இது தாது கோபுரத்தின் நான்கு வாசல்களுக்கும் எதிராக செதுக்கல் வேலைப்பாடுகளுடன் காணப்படும்.  
;தூபியின் பகுதிகள்
- சதுரகோட்டம், அண்டத்ததுடன் உள்ள சத்ரப்பகுதி
- தேவகோட்டம், சாதுர பகுதியின் மேல் உள்ள உரிளைவடிவான பகுதி
- சிகரம், கோட்டாவின் கும்புப்பகுதி
# தாது கோபுரம்

## தாது கோபுரத்தின் வடிவங்கள்

அண்டத்தின் வடிவை மையமாக வைத்து ஆறு வகையாக பிரிக்கப்பட்டுள்ளது.
- மணிவடிவம்
- பானைவடிவம்
- நீர்க்குமிழி வடிவம்
- நெட்குவியல் வடிவம்
- நெல்லிக்காய் வடிவம்
- தாமரை வடிவம்
# தாது கோபுரம்

## தாது கோபுரத்தின் சங்கிரமம்

தாது கோபுரத்துடன் செர்ந்ததாக அமைக்கப்படும் (விரத கூடம், காவல் நிலையம், குளம், சிலைமனை அரசமரம்) இவை அனைத்தும் கூட்டுப் பெயர் சங்கிரமம் ஆகும்.
# தாது கோபுரம்

## இதனையும் காண்க

, ஜப்பான்]]
- தூபி
- அடுக்குத் தூபி
- புத்த விகாரம்
- சைத்தியம்
- வட்டதாகே
- பகோடா
# ஐராவதி கார்வே

**இராவதி கர்வே** (1905-1970) ஆங்கிலம் Iravati Karve, தேவனாகரி: इरावती कर्वे,இந்தியாவைச் சேரந்த மானிடவியல் ஆய்வாளரும் எழுத்தாளரும் கல்வியாளருமாவார், இந்தியாவின் மஹாராஷ்ட்ரா மாநிலத்தைச் சேர்ந்தவரும் ஆவார்.
# ஐராவதி கார்வே

## இளமை பருவம் மற்றும் கல்வித்தேர்வு

இராவதி அவர்கள் ஒரு சித்பவன அந்தணர் குடும்பத்தில் 1905 ஆண்டில் பிறந்தார். தந்தை கணேஷ் ஹரி கர்மாகர் பர்மா தேசத்தில் பர்மா பருத்தி நிறுவனத்தில் பணியாற்றிக்கொண்டிருந்தார். பர்மாவில் ஓடும் இராவதிநதியின் நினைவாக தனது மகளுக்கு இராவதி என்று பெயரிட்டார்.
இவரது பள்ளித்தோழியின் தாயார் சகுந்தலா இவரைத் தனது மகளாக ஏற்று வளர்த்தார்.  
இராவதி 1926ம் ஆண்டு இளங்கலை பட்டமும் 1928ம் ஆண்டு முதுகலை பட்டமும் பம்பாய் பல்கலை கழகத்திலிருந்து பெற்றார். பின்னர் தினகர் தோண்டோ கர்வே அவர்களோடு திருமணம் நடந்தது. தினகர் கர்வேயும் அந்தணர் குலத்தவராயிருந்தாலும், இரவதியின் தந்தைக்கு இந்த திருமணத்தில் முழுமையாக சம்மதம் இல்லை. தினகர் இராவதியின் மேற்படிப்பிற்காக செர்மனி (Germany) நாட்டிற்கு மனைவியை அனுப்பினார். ஆனால் இதில் தினகரின் தந்தை தோண்டோ கர்வேயிற்கு விருப்பம் இல்லை. காங்கிரஸ் கட்சி உறுப்பினரான ஜீவராஜ மேத்தா என்பவரிடமிருந்து பணம் கடனாகப் பெற்று இராவதி செருமனிக்கு சென்றார். 1930ம் ஆண்டில் மானிடவியல் மற்றும் வம்சாவளி, தலைமுறை ஆகிய விஞ்ஞானங்களில் முனைவர் பட்டம் பெற்று தாய் நடு திரும்பினார். கணவர் தினகர் நாத்திகவாதி.
அக்காலத்தில் இருந்த சமூக பழக்கவழக்கங்களில் அதிக ஈடுபாடு இல்லாமல் இருவரும் இருந்தாலும், இராவதி பந்தார்புரத்தில் இருந்த விதோபா ஆலயத்திற்கு மரபுவழி காரணமாக, சென்றுவருவது உண்டு.  
1931 முதல் 1936 வரை பம்பாயில் இருந்த SNDT பெண்கள் பல்கலைகழகத்தில் ஆட்சியராக (Administrator) விளங்கினார். இதனுடன் முதுகலை பாடங்களுக்கு ஆசிரியராகவும் திகழ்ந்தார். பின்னர் பூனா சென்று டெக்கான் (Deccan) கல்லூரியில் மானிடவியல் பகுதிக்கு தலைவராக பணிஓய்வுபெரும்வரை இருந்தார்.
இராவதி அவர்கள் இந்தியாவின் முதல் பெண் மானிடவியல்வல்லுனர் என்று நந்தினி சுந்தர் எனும் வாழ்க்கைவரலாறு குறிப்பாளர் கூறுகிறார்.
1947ம் ஆண்டு நடைபெற்ற தேசீய விஞ்ஞான மாநாட்டில் மானிடவியல் பகுதியின் தலைவராக உரை நிகழ்த்தினார்.  
இராவதி கர்வே மராத்திய மொழியிலும் ஆங்கிலத்திலும் எழுதும் வல்லுனராகத் திகழ்ந்தார்.
# ஐராவதி கார்வே

## முக்கியப் படைப்புகள்

- கின்ஷிப் ஆர்கனைசேஷன் இன் இன்டியா (ஆங்கிலம்)
- ஹிந்து சொசையிடி-ஆன் இன்டெர்ப்ரெடேஷ்ன் (ஆங்கிலம்)
- மஹாராஷ்ட்ரா-லேண்ட் அண்ட் பீபிள் (ஆங்கிலம்)
- யுகன்தா (மராத்தி மற்றும் ஆங்கிலத்திலும்)(1967 ஆண்டிற்கான மராத்திய மொழி ஸாஹித்ய புரஸ்கார விருது வழங்கப்பட்டுள்ளது)
- பரிபூர்தி (மராத்தி)
- போவாரா(மராத்தி)
- அமிசி ஸம்ஸ்க்ருதி (மராத்தி)
- ஸம்ஸ்க்ருதி (மராத்தி)
- கங்காஜல் (மராத்தி)
# 1949 திருவள்ளுவர் குறள் மாநாடு

**திருவள்ளுவர் குறள் மாநாடு** என்பது 1949 ஆம் ஆண்டு சனவரி 15-16 ஆம் திகதிகளில் பெரியார் ஈ. வெ. இராமசாமி தலைமையில் தமிழ்நாட்டில் ஒழுங்குசெய்யப்பட்டு திருக்குறளை ஆய்ந்த ஒரு தமிழ் மாநாடு ஆகும். இந்த மாநாட்டில் அன்றைய அறிஞர்கள், புலவர்கள், அதிகாரிகள், அரசியல்வாதிகள் பலரும் கலந்து கொண்டனர்.  
இந்த மாநாட்டுக்கான அழைப்பில், பெரியார் பின்வருமாறு கூறுகிறார்: "குறள் தத்துவத்தை விளக்கிடவென்றே நடத்தப்படும் இம் மாநாட்டில் நாம் பங்கு கொண்டு தத்துவங்களை உணர்ந்து, தமிழ்ப் பாமர மக்கள் இடையில் அந்தத் தத்துவங்கள் புகும்படி செய்ய வேண்டியது நம் கடமையாகும்."
# வைஷ்ணவ ஜன தோ

**வைஷ்ணவ ஜன தோ** பதினைந்தாம் நூற்றாண்டில் வாழ்ந்த நரசிங் மேத்தாவால் எழுதப்பட்ட புகழ்பெற்ற ஒரு குஜராத்தி மொழி பக்திப்பாடல். அண்ணல் காந்தியடிகளால் பெரிதும் விரும்பப்பட்ட ஒரு பாடல். “பிறர் படும் துயரைத் தனதெனக் கருதுபவன் எவனோ, அவனே உண்மையான வைஷ்ணவன்” என்பது இப்பாடலின் பல்லவியின் பொருள். மதுரை சண்முகவடிவு சுப்புலட்சுமி உள்ளிட்ட இந்தியாவின் சிறந்த இசைக்கலைஞர்கள் பலரும் இப்பாடலைப் பாடியுள்ளனர். காந்தி ஜெயந்தி மற்றும் காந்தி நினைவு நாள் ஆகிய விழாக்களில் இப்பாடல் பாடப்படுகிறது.
# வைஷ்ணவ ஜன தோ

## பாடல்

| <poem>
વૈષ્ણવ જન તો તેને કહિયે જે પીડ પરાયી જાણે રે  
પર દુ:ખે ઉપકાર કરે તો યે મન અભિમાન ન આણે રે. ॥ધૃ॥  
સકળ લોકમાં સહુને વંદે, નિંદા ન કરે કેની રે  
વાચ કાછ મન નિશ્છળ રાખે ધન ધન જનની તેની રે. ॥૧॥  
સમદૃષ્ટિ ને તૃષ્ણા ત્યાગી પરસ્ત્રી જેને માત રે  
જિહ્વા થકી અસત્ય ન બોલે પરધન નવ ઝાલે હાથ રે. ॥૨॥  
મોહ માયા વ્યાપે નહિ જેને, દૃઢ વૈરાગ્ય જેના મનમાં રે  
રામ નામ શુ તાળી રે લાગી સકળ તીરથ તેના તનમાં રે. ॥૩॥  
વણ લોભી ને કપટ રહિત છે, કામ ક્રોધ નિવાર્યાં રે  
ભણે નરસૈયો તેનું દર્શન કરતાં કુળ એકોતેર તાર્યાં રે. ॥૪॥
</poem> | <poem>வைஷ்ணவ ஜனதோ தேனே கஹியே ஜே
பீடு பராயே ஜானெரெ
பரதுக்கே உபகார் கரே தொயெ
மன் அபிமான் ந ஆனெ ரெ  
சகல லொக மான் சஹுனெ வந்தெ
நிந்தா ந கரெ கேனி ரெ
வாச் கச்ச மான் நிஸ்சல ராகெ
தன் தன ஜனனி தெனெ ரெ  
சம்திருஷ்டி நே த்ரிஷ்ண த்யாகி
பரஸ்த்ரி ஜெனெ மாத ரெ
ஜிஹ்வா தகி அஸத்ய ந போலெ
பர தன் நவ் ஜாலெ ஹாத் ரெ  
மோஹ மாய வ்யாபி நஹி ஜெனெ
த்ரிட வைராக்ய ஜேனா மன் மன் நெ
ராம் நாம் சூன் தாலி லாகி
சகல தீரத் தேனா தன் மன் ரெ  
வான் லோபி நெ கபட-ரஹித செ
காம க்ரோத நிவராய ரெ
பானெ நரசய்யொ தெனுன் தர்ஷன் கர்தா
குல் ஏகொதர் தார்யா ரெ
</poem> | <poem>
வைஷ்ணவன் என்போன் யாரென கேட்பின்
வகுப்பேன் அதனை கேளுங்கள்…  
பிறருடையத் துன்பம் தனதென எண்ணும்
பெருங்குணத் தவனே வைஷ்ணவனாம்;
உறுதுயர் தீர்த்ததில் கர்வம் கொள்ளான்
உண்மை வைஷ்ணவன் அவனாகும்;
உறவென மனிதர்கள் உலகுள யாரையும்
வணங்குபவன் உடல்மனம் சொல்இவற்றில்
அறமெனத் தூய்மை காப்பவன் வைஷ்ணவன்;
அவனை பெற்றவள் அருந்தவத்தாள்.  
விருப்பும் வெறுப்பும் விலக்கிய நடுநிலை
விளங்கி ஆசைகள் விட்டவனாய்
ஒருப்புடன் அன்னிய மாதரைத் தாயென
உணர்வான் வைஷ்ணவன்; தன் நாவால்
உரைப்பதிற் பொய்யிலன்; ஒருபோ தும்அவன்
ஊரார் உடைமையைத் தொடமாட்டான்;
வரைப்புள குணமிவை வகிப்பவன் எவனோ
அவனே உண்மை வைஷ்ணவனாம்.  
மாயையும் மோகமும் அணுகா தவனாய்
மனத்தினில் திடமுள வைராக்கியன்;
நாயக னாகிய ஸ்ரீரா மன்திரு
நாமம் கேட்டதும் மெய்ம்மறந்து
போய், அதில் பரவசம் அடைகின்ற அவனுடைப்
பொன்னுடல், புண்ணிய தீர்த்தங்கள்
ஆயன யாவையும் அடங்கிய க்ஷேத்திரம்
ஆகும்; அவனே வைஷ்ணவனாம்.  
கபடமும் லோபமும் இல்லா தவனாய்க்
காம க்ரோதம் களைந்தவனாய்,
தபசுடை அவனே வைஷ்ணவன்; அவனைத்
தரிசிப் பவரின் சந்ததிகள்
சுபமடைவார்கள்; எழுபத் தோராம்
தலைமுறை வரையில் சுகமுறுவர்;
அபமறப் புனிதம் அடைகுவர்; பிறப்பெனும்
அலைகடல் நீந்திக் கரைசேர்வார்.
</poem> | } |
| --- | --- | --- | --- |
# கிளவுட் அட்லசு

**கிளவுட் அட்லஸ்** என்பது 2012 ஆம் ஆண்டு வெளிவந்த ஆங்கிலத் திரைப்படம். டேவிட் மிச்செலல்லின் கிளவுட் அட்லஸ் நாவலைத் தழுவி இது படமாக்கப்பட்டது.
# கிளவுட் அட்லசு

## கதைக் களம்

<blockquote>நமது வாழ்க்கை நம்முடையது மட்டுமன்று. கருவறை முதல் கல்லறை வரை நாம் மற்றவர்களோடு இறந்த காலத்திலும் நிகழ்காலத்திலும் பிணைக்கப்பட்டிருக்கிறோம். நம்முடைய ஒவ்வொரு கருணைச் செயலாலும் குற்றத்தாலும் நாம் நம் வருங்காலத்தைச் செதுக்குகிறோம்</blockquote> என்பது இப்படத்தில் கூறப்படும் விழுமியமாகும்.  
இக்கதை ஆறு வேறுபட்ட காலங்களில் ஆறு வேறுபட்ட இடங்களில் நடக்கும் ஒன்றோடொன்று பின்னிப்பிணைந்த நிகழ்வுகளைக் காட்டுகிறது.
# கிளவுட் அட்லசு

## வரவேற்பு

2012 ஆம் ஆண்டு டொரோண்டோ சர்வதேசத் திரைப்பட விழாவில் இப்படம் காட்சியிடப்பட்ட போது பார்வையாளர்கள் 10 நிமிடம் எழுந்து நின்று கைதட்டினர்.
# பிராட்லி கூப்பர்

**பிராட்லி கூப்பர்** (*Bradley Cooper*, பிறப்பு: ஜனவரி 05, 1975) ஒரு ஐக்கிய அமெரிக்க நடிகர் ஆவார். இவர் 1999ம் ஆண்டு செக்ஸ் அண்ட் தி சிட்டி என்ற தொலைக்காட்சி தொடரில் மூலம் அறிமுகமானார். அதை தொடர்து 2001ம் ஆண்டு வெட் ஹாட் அமெரிக்கன் சும்மெர் என்ற திரைப்படத்தில் நடித்தார். 2009ம் ஆண்டு ஹேங்க் ஓவர் என்ற நகைச்சுவை திரைப்படத்தில் நடித்ததன் மூலம் எல்லோருக்கு மிகவும் அறியப்படும் நடிகர் ஆனார்.  
இவர் பல விருதுகளின் பரிந்துரை செய்யப்பட்டு ஏழு அகாதமி விருது மற்றும் டோனி விருது, கிராமி விருது, பிரித்தானிய அகாடமி திரைப்பட விருதுகள் போன்ற பல விருதுகளை வெற்றுள்ளார். பிராட்லி கூப்பர் 2015 ஆண்டு மிகவும் செல்வாக்கு மிக்க நபர்களில் சிறந்த 100 பெயரில் இவரும் ஒருவர் என டைம் என்ற செய்தி நாளிதழ் அறிவித்தது.
# பிராட்லி கூப்பர்

## ஆரம்பகால வாழ்க்கை

கூப்பர் பிலடெல்பியாவில் பிறந்து ஜென்கின்டவுன் பென்சில்வேனியாவில் வளர்ந்தார். இவரது தாயார், குளோரியா (நீ கம்பனோ), இத்தாலிய வம்சாவளியை சேர்ந்தவர் மற்றும் உள்ளூர் என்பிசி யில் வேலை செய்கின்றார். இவரது தந்தை, சார்லஸ் ஜே கூப்பர், ஐரிஷ் வம்சாவளியை சேர்ந்தவர், மற்றும் மெர்ரில் லிஞ்ச் ஒரு பங்கு தரகர் பணியாற்றினார், (வயது 71, 2011 இறந்தார்). இவருக்கு ஹோலி என்ற ஒரு சகோதரி உண்டு. ஒரு கத்தோலிக்க மதத்தை சேர்ந்தவர் ஆவார்.
# பிராட்லி கூப்பர்

## தனிப்பட்ட வாழ்க்கை

கூப்பர் 2006 ஆம் ஆண்டின் பிற்பகுதியில் நடிகை ஜெனிபர் எஸ்போசிடோ திருமணம் செய்துகொண்டார். மே 2007 ல், எஸ்போசிடோ விவாகரத்து கோரி மனு தாக்கல் செய்தார். கூப்பர் Renee Zellweger உடன் நீண்ட கால உறவு இருந்தார். கூப்பர் மது குடிக்க கூடாது என்று தனது 29 வயது முதல் புறக்கணித்துள்ளார். கூப்பர் மார்ச் 2013 ஆண்டு மாடல் சுகி வாட்டர்ஹவுஸ் டேட்டிங் சென்றார்.
# பிராட்லி கூப்பர்

## சின்னத்திரை

இவர் நடித்த சில தொடர்கள்:
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 1999 | செக்ஸ் அண்ட் தி சிட்டி | ஜேக் |  |
| 2000 | குளோப் ட்ரெக்கர் |  |  |
| 2000–2001 | தி ஸ்ட்ரீட் | கிளே ஹம்மொந்து | 5 அத்தியாயங்கள் |
| 2001–2006 | அலைஸ் | 46 அத்தியாயங்கள் |  |
| 2003 | மிஸ் மேட்ச் | கேரி | அத்தியாயம்: "I Got You Babe" |
| 2004 | டௌசிங் ஈவில் | OSC அகேன்ட் மார்க் ரிவேர்ஸ் | 6 அத்தியாயங்கள் |
| 2004–2005 | ஜேக் & பாபி | டாம் வேக்ஸ்லெர் கிரஹாம் | 14 அத்தியாயங்கள் |
| 2007–2009 | நிப்/டுக் | எயிடன் ஸ்டோன் | 6 அத்தியாயங்கள் |
| 2009 | சாட்டர்டே நைட் லைவ் | ஹோஸ்ட் |  |
| 2010 | WWE ராவ் | அவராகவே - விருந்தினர் | 3-மணி பார்வையாளர் தேர்வு |
| 2013 | சாட்டர்டே நைட் லைவ் | அவராகவே | } |
# ஜேடன் சிமித்

**ஜேடன் கிறிஸ்டோபர் சைர் சிமித்** (பிறப்பு: சூலை 8, 1998) என்பவர் அமெரிக்க நாட்டு சொல்லிசையாளர், நடிகர் மற்றும் பாடகர் ஆவார். இவர் இதுவரையிலும் கிராமி விருது, இரண்டு நாகிப் பட விருதுகள் மற்றும் ஒரு எம்பயர் விருதுக்கான பரிந்துரைகளில் யூடியூப் கிரியேட்டர் விருது, எம் டிவி திரைப்பட விருது, பெட் விருது மற்றும் இளம் கலைஞர் விருது உள்ளிட்ட பல்வேறு பாராட்டுகளைப் பெற்றுள்ளார்.  
இவர் 2006 ஆம் ஆண்டு இவரது தந்தை மற்றும் நடிகர் வில் சிமித் என்பவருடன் இணைந்து த பேர்சுயிட் ஒப் கப்பினஸ் என்ற படத்தின் மூலம் குழந்தை நட்சத்திரமாக அறிமுகமானார். அதை தொடர்ந்து 2013 ஆம் ஆண்டில் ஆஃப்டர் ஏர்த் என்ற படத்திலும் இணைந்து நடித்துள்ளார்.
# ஜேடன் சிமித்

## ஆரம்பகால வாழ்க்கை

இவர் சூலை 8, 1998 ஆம் ஆண்டில் கமாலிபு, கலிபோர்னியாவில் பிரபல நடிகர் வில் சிமித் மற்றும் நடிகை ஜடா பிங்கெட் சிமித் ஆகியோருக்கு மகனாகப் பிறந்தார். இவருக்கு வில்லோ சிமித் என்ற ஒரு தங்கையும், 'டிரே சிமித்' என்ற ஒரு மூத்த அரை சகோதரரும் உண்டு.
# ஜேடன் சிமித்

## திரைப்பட வாழ்க்கை

இவர் 2006 இல் தனது தந்தை வில் சிமித் வுடன் சேர்ந்து த பேர்சுயிட் ஒப் கப்பினஸ் என்ற திரைப்படத்தில் நடித்தார். இந்த திரைப்படத்தில் நடித்ததற்காக 2007 எம்டிவி திரைப்பட விருதை வென்றார். அதை தொடர்ந்து 2008 ஆம் ஆண்டு 'த டே தி எர்த் ஸ்டுட் ஸ்டில்' என்ற திரைப்படத்தில் நடித்தார், இந்த திரைப்படம் 1951 ஆம் ஆண்டு வெளியான 'த டே தி எர்த் ஸ்டுட் ஸ்டில்' என்ற திரைப்படத்தின் மறுதயாரிப்பு ஆகும்.  
2010 ஆம் ஆண்டு நடிகர் ஜாக்கி சான் உடன் சேர்ந்து 'த கராத்தே கிட்' என்ற திரைப்படத்தில் நடித்தார். மே 2013 இல் மீண்டும் இவரது தந்தை வில் சிமித் வுடன் சேர்ந்து ஆஃப்டர் ஏர்த் என்ற படத்தில் நடித்தார். இந்த திரைப்படத்தை எம். நைட் ஷியாமளன் இயக்கியுள்ளார்.
# ஜேடன் சிமித்

## திரைப்படங்கள்

- 2002: மென் இன் ப்ளாக் II
- 2006: த பேர்சுயிட் ஒப் கப்பினஸ்
- 2008: த டே த எர்த் ஸ்டுட் ஸ்டில்
- 2010: த கராத்தே கிட்
- 2011: ஜஸ்டின் பிபர்: நெவர் சே நெவர்
- 2013: ஆஃப்டர் ஏர்த்
# ஜேடன் சிமித்

## தொலைக்காட்சி

- 2003-2004: ஆல் ஒப் Us
- 2008: த சூட் லைஃப் ஆப் ஜேக் & கோடி
# ஜேடன் சிமித்

## இசை வீடியோக்கள்

- 2008: அலீசியா கீசு - சூப்பர் பெண்
- 2010: வில்லோ ஸ்மித்
- 2013: மேலோடிக் சோடிக்
# விக்கிப்பீடியா:Statistics/weekly/16-Mar-2014
# ஆறாம் அர்பன் (திருத்தந்தை)

**திருத்தந்தை ஆறாம் அர்பன்** (; c. 1318 – 15 அக்டோபர் 1389), இயற்பெயர் **பார்தலோமியோ பிரிகானோ** , என்பவர் திருத்தந்தையாக 8 ஏப்ரல் 1378 முதல் 1389இல் தனது இறப்பு வரை இருந்தவர் ஆவார். கர்தினால்கள் குழுவுக்கு வெளியே தேர்வான கடைசி திருத்தந்தை இவர் ஆவார்.  
1363இல் ஆர்சென்சாவின் பேராயராகவும், 1377இல் பாரியின் பேராயராகவும் நியமிக்கப்பட்டார். ஏப்ரல் 8, 1378இல் திருத்தந்தை பதினொன்றாம் கிரகோரியின் இறப்புக்குப்பின்பு இத்தாலியர்கள் அவிஞ்ஞோனுக்கு திருத்தந்தை மீண்டும் செல்லாதிருக்க ஒரு இத்தாலியரை தேர்வு செய்ய கலகம் செய்தனர். இதனால் இவர் திருத்தந்தையாக தேர்வானார்.  
தேர்வானப்பின்பு இவர் கடுங்கோபக்காரராக மாறியதாலும், பலவற்றை மாற்ற முயன்றதாலும்,இவரைத்தேர்வு செய்த பல கர்தினால்கள், குறிப்பாக பிரெஞ்சுக்கர்தினால்களின் வெறுப்பை இவர் பெற்றார். இதனால் இவர் தேர்வான நான்கு மாதத்தின் 13 பிரெஞ்சுக்கர்தினால்கள் அங்கனி என்னும் இடத்தில் இவரின் தேர்வு இத்தாலியர்களின் மிரட்டலால் விளைந்தது என்று காரணம் கூறி அதை செல்லாது என அறிக்கையிட்டனர். பின்னர் ஃபான்டியில் செப்டம்பர் 20, 1378 அன்று ஜெனிவாவின் இராபர்டை புதிய திருத்தந்தையாக தேர்வு செய்தனர். இவர் ஏழாம் கிளமெண்ட் என்னும் பெயரை ஏற்றார். இதுவே 40 வருடங்கள் நிளவிய மேற்கு சமயப்பிளவின் காரணமாயிற்று.
# பிரி ரெயிஸ் வரைபடம்

**பிரி ரெயிஸ் வரைபடம்** (*Piri Reis map*) என்பது 1513 ஆம் ஆண்டு உதுமானியப் பேரரசரின் கடற்படையில் அதிகாரியாக இருந்த பிரி ரெயிஸ் என்பவரால் வரையப்பட்ட ஒரு உலக வரைபடம் ஆகும். இந்த வரைபடத்தில் மூன்றில் ஒரு பங்கு மட்டுமே இப்போது உள்ளது, மீதமுள்ள இரண்டு பங்கு அழிந்து விட்டது. இந்த வரைபடத்தில் ஐரோப்பா , வடக்கு ஆப்பிரிக்கா மற்றும் பிரேசில் கடற்கரை போன்ற மேற்குக் கடற்கரைப் பகுதிகள் ஓரளவு துல்லியத்துடன் வரையப்பட்டிருந்தன. அசோரசு, கேனரி தீவுகள் போன்ற பல்வேறு அத்திலாந்திக் தீவுகள், தொன்மைத் தீவான அந்தீலியா, மற்றும் சப்பான் ஆகியவையும் வரையப்பட்டிருந்தன.
# ஆர். அனந்த கிருஷ்ணர்

**ரள்ளபல்லி அனந்த கிருஷ்ண சர்மா** (Rallapalli Ananta Krishna Sharma) (23 சனவரி 1893 - 11 மார்ச் 1979) ஆந்திர மாநிலத்தைச் சேர்ந்த ஒரு கருநாடக இசைக் கலைஞரும் தெலுங்கு, கன்னடம், சமக்கிருதம் ஆகிய மொழிகளில் பண்டிதரும் ஆவார்.
# ஆர். அனந்த கிருஷ்ணர்

## சிறு வயதில்

ஆந்திர மாநிலம் ராயல்சீமா, அனந்தப்பூர் மாவட்டம், கம்பதூர் வட்டத்தில் ரள்ளபல்லி என்னும் ஊரில் பிறந்தார். தந்தையார் பெயர் கர்ணமடக்கல கிருஷ்ணர். தாயார் பெயர் அலமேலு மங்கம்மா. தந்தையிடம் தெலுங்கு, சமக்கிருத மொழிகளும் தாயாரிடம் இசையும் கற்றார்.  
தனது 13 ஆவது வயதில் மேற்படிப்புக்காக மைசூர் சென்று அங்கிருந்த பரக்கல மடத்தில் சேர்ந்தார். சமக்கிருத மொழியில் இவருக்கிருந்த புலமையைக் கண்ட மடத்தின் தலவர் ஸ்ரீ கிருஷ்ண பிரமதந்திர சுவாமி இவரை அங்கிருந்த சாமராஜ பாடசாலையில் சமஸ்கிருதம், பிராகிருதம் ஆகிய மொழி இலக்கியங்களை கற்றுக் கொள்ள ஏற்பாடு செய்தார்.  
அத்துடன் மைசூர் அரசவை வித்துவான்களாக இருந்த *பிதரம்* கிருஷ்ணப்பா, சிக்க ராமா ராவ் ஆகியோரிடம் கருநாடக இசை கற்றார்.  
பயிற்சியின் முடிவில் வாய்ப்பாட்டு வித்துவானாகவும், வயலின் வாத்தியக் கலைஞராகவும் பேர் பெற்றவராக இருந்ததோடு வாக்கேயக்காரராகவும், விமரிசனம் செய்பவராகவும் விளங்கினார்.
# ஆர். அனந்த கிருஷ்ணர்

## வாக்கேயக்காரராக

இவர் கீதம், ஸ்வரஜதி, வர்ணம், கிருதி, தில்லானா எனப் பல வடிவங்களில் பாடல்கள் இயற்றி இசை அமைத்துள்ளார். அன்னமாரின் கீர்த்தனைகளில் கிட்டத்தட்ட 300 கீர்த்தனைகளை தொகுத்து வெளியிட்டதுடன், இவற்றுள் சுமார் 100 கீர்த்தனங்களுக்கு இசை அமைத்துள்ளார்.==  
- கௌரவ முனைவர் பட்டம் திருப்பதி ஸ்ரீ வெங்கடேஸ்வரா பல்கலைக் கழகம் வழங்கியது (1974).
- சங்கீத கலாநிதி விருது, சென்னை மியூசிக் அகாதமி வழங்கியது (1974).
- கானகலா சிந்து - மைசூர் ஸ்ரீ பிரசன்ன சீதாராம மந்திரம், சங்கீத சம்மேளனம் வழங்கியது
- கானகலா பிரபூர்ண - ஆந்திரப் பிரதேச சங்கீத நாடக அகாதமி வழங்கியது.
- சங்கீத கலாரத்னா - பெங்களூர் காயன சமாஜம் (1970)
- கௌரவ உறுப்பினர் - மத்திய அரசின் சங்கீத நாடக அகாதமி
- சங்கீத சாகித்திய ஆஸ்தான வித்துவான் - திருப்பதி திருமலை தேவஸ்தானம், திருப்பதி வழங்கியது.
# ஜஸ்டின் பர்தா

**ஜஸ்டின் பர்தா** (*Justin Bartha*, பிறப்பு: ஜூலை 21, 1978) ஒரு அமெரிக்க நாட்டு நடிகர் ஆவார். இவர் **The Hangover** திரைப்படத்தில் நடித்ததன் மூலம் மிகவும் பரிசியமான நடிகர் ஆனார்.
# ஜஸ்டின் பர்தா

## ஆரம்பகால வாழ்க்கை

பர்தா ஃபுளோரிடா, ஃபோர்ட் லாடர்டேல்லில் பிறந்து, தனது 8 வயதிலிருந்து வெஸ்ட் ப்லூம்பிஎல்ட் டவுன்ஷிப், மிச்சிகன்னில் வளர்ந்தார். இவரின் தந்தை ஸ்டீபன் ஒரு ரியல் எஸ்டேட் டெவலப்பர், மற்றும் தாயார் பெட்டி ஒரு ஆசிரியார். இவருக்கு **ஜெப்ரி** என்ற ஒரு அண்ணன் உண்டு.
# ஜஸ்டின் பர்தா

## தனிப்பட்ட வாழ்க்கை

இவர் 2008 முதல் 2011 வரை நடிகை **ஆஷ்லே ஓல்சன்** னுடன் டேட்டிங் சென்றார். ஜனவரி 4, 2014ம் ஆண்டு இவர் *லியா ஸ்மித்*தை திருமணம் செய்துகொண்டடார்.
# ஜஸ்டின் பர்தா

## திரைப்படங்கள்

| ஆண்டு | தலைப்பு | குறிப்புகள் |
| --- | --- | --- |
| 1998 | 54 | Uncredited |
| 2003 | கிக்லி
Gigli |  |
| 2004 | National Treasure |  |
| 2005 | த்ருஸ்ட் தி மன்
Trust the Man |  |
| 2006 | பைளுரே டு லாஞ்ச
Failure to Launch |  |
| 2007 | National Treasure: Book of Secrets |  |
| 2009 | தி ரோபவுண்ட் The Rebound |  |
| தி ஹாங்கோவர்
The Hangover |  |  |
| நியூயார்க், ஐ லவ் யூ
New York, I Love You |  |  |
| 2010 | ஹோலி ரோலர்ஸ்
Holy Rollers |  |
| 2011 | தி ஹாங்கோவர் பகுதி II
The Hangover Part II |  |
| 2013 | தி ஹாங்கோவர் பகுதி III
The Hangover Part III |  |
| CBGB | } |  |
# ஜஸ்டின் பர்தா

## சின்னத்திரை

| ஆண்டு | தலைப்பு | குறிப்புகள் |  |
| --- | --- | --- | --- |
| 2004 | Strip Search | TV film |  |
| 2006 | Teachers | Series regular |  |
| 2009 | Nyhetsmorgon | 1 அத்தியாயம் |  |
| WWII in HD | TV குறுந்தொடர் |  |  |
| 2012–2013 | The New Normal | Series regular | } |
# பாவ மன்னிப்பு (திரைப்படம்)

**பாவ மன்னிப்பு** 1961 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர்.
# பாவ மன்னிப்பு (திரைப்படம்)

## நடிகர்கள்

- சிவாஜி கணேசன்
- ஜெமினி கணேசன்
- எம். ஆர். ராதா
- சாவித்திரி
- எம். வி. ராஜம்மா
- தேவிகா
- சித்தூர் வி. நாகையா
- டி. எஸ். பாலையா
- எஸ். வி. சுப்பையா
- கொத்தமங்கலம் சுப்பு
- ஏ. ராமாராவ்
- எஸ். ஆர். ஜானகி
# பாவ மன்னிப்பு (திரைப்படம்)

## பாடல்கள்

| **எண்** | **பாடல்** | **பாடகர்(கள்)** | **பாடலாசிரியர்** | **காலம் (நி:நொ)** |
| --- | --- | --- | --- | --- |
| 1 | அத்தான் என்னத்தான் | பி. சுசீலா | கண்ணதாசன் | 04:38 |
| பாடல் காட்சியில்நடித்தவர்கள் | சாவித்திரி, தேவிகா |  |  |  |
| 2 | எல்லோரும் கொண்டாடுவோம் | டி. எம். சௌந்தரராஜன், நாகூர் அனிபா | 04:44 |  |
| பாடல் காட்சியில்நடித்தவர்கள் | சிவாஜி கணேசன், சித்தூர் வி. நாகையா, ஜெமினி கணேசன், சாவித்திரி, எஸ். வி. சுப்பையா, தேவிகா |  |  |  |
| 3 | காலங்களில் அவள் வசந்தம் | பி. பி. ஸ்ரீனிவாஸ் | 03:10 |  |
| பாடல் காட்சியில்நடித்தவர்கள் | ஜெமினி கணேசன், சாவித்திரி |  |  |  |
| 4 | பாலிருக்கும் பழமிருக்கும் | பி. சுசீலா, எம். எஸ். விசுவநாதன் | 03:27 |  |
| பாடல் காட்சியில்நடித்தவர்கள் | தேவிகா, சிவாஜி கணேசன் |  |  |  |
| 5 | சாய வீதி | டி. எம். சௌந்தரராஜன், கே. ஜமுனா ராணி, எல். ஆர். ஈசுவரி | 03:57 |  |
| 6 | சிலர் அழுவர் சிலர் சிரிப்பர் | டி. எம். சௌந்தரராஜன் | 05:24 |  |
| பாடல் காட்சியில்நடித்தவர்கள் | சிவாஜி கணேசன், எம். வி. ராஜம்மா |  |  |  |
| 7 | வந்த நாள் முதல் | டி. எம். சௌந்தரராஜன் | 04:57 |  |
| பாடல் காட்சியில்நடித்தவர்கள் | சிவாஜி கணேசன், சாவித்திரி, டி. எஸ். பாலையா. |  |  |  |
| 8 | வந்த நாள் முதல் (Pathos) | டி. எம். சௌந்தரராஜன், ஜி. கே. வெங்கடேஷ் | 04:54 | } |  
- Pava Mannippu (1961), ராண்டார் கை, தி இந்து, செப்டம்பர் 5, 2015
# பீட்டர் பாசிநெல்லி

**பீட்டர் பாசிநெல்லி** (*Peter Facinelli*, பிறப்பு: நவம்பர் 26, 1973) ஒரு அமெரிக்க நாட்டு நடிகர் மற்றும் தயாரிப்பாளர் ஆவார். இவர் ட்விலைட் திரைப்பட தொடர்களில் நடித்ததன் மூலம் மிகவும் பரிசியமான நடிகர் ஆனார்.
# பீட்டர் பாசிநெல்லி

## இவர் நடித்த சில திரைப்படங்கள்

- ட்விலைட்
- தி ட்விலைட் சாகா: நியூ மூன்
- தி ட்விலைட் சாகா: எக்லிப்ஸ்
- தி ட்விலைட் சாகா: பிரேக்கிங் டவுன் - பார்ட் 1
- தி ட்விலைட் சாகா: பிரேக்கிங் டவுன் - பார்ட் 2
# ஜேக்சன் ராத்போன்

**ஜேக்சன் ராத்போன்** (**Jackson Rathbone**, பிறப்பு: டிசம்பர் 29, 1984) ஒரு அமெரிக்க நாட்டு நடிகர் மற்றும் இசையமைப்பாளர் ஆவார். இவர் ட்விலைட் திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.
# ஜேக்சன் ராத்போன்

## இவர் நடித்த சில திரைப்படங்கள்

- 2008 ட்விலைட்
- 2009 தி ட்விலைட் சாகா: நியூ மூன்
- 2010 தி ட்விலைட் சாகா: எக்லிப்ஸ்
- 2011 தி ட்விலைட் சாகா: பிரேக்கிங் டவுன் - பார்ட் 1
- 2012 தி ட்விலைட் சாகா: பிரேக்கிங் டவுன் - பார்ட் 2
# வருமானவரிப் பிடித்த சான்றிதழ்

**வருமானவரிப் பிடித்த சான்றிதழ்**(ஆங்கிலம்:TDS Certificate) வருமான வரி சட்ட விதி எண் 114 (4)-இன்படி, யாரிடமிருந்து வருமானவரி பிடித்தம் (TDS) செய்யப்பட்டதோ, அவர்களுக்கு வருமான வரிப் பிடித்தம் செய்தவர், வருமானவரி பிடித்தம் செய்ததற்கான சான்றிதழை தவறாது வழங்க வேண்டும். இந்த வருமானவரி பிடித்த சான்றிதழை, நிதியாண்டின் இறுதியில் வருமானவரி கணக்கு தாக்கல் செய்யும் போது இணைத்து, வருமான வரி விலக்கு பெற இயலும்.
# ஆஷ்டன் குட்சர்

**ஆஷ்டன் குட்சர்** (**Ashton Kutcher**, பிறப்பு: பிப்ரவரி 7, 1978) ஒரு அமெரிக்க நாட்டு நடிகர், தயாரிப்பாளர் மற்றும் விளம்ப்பர நடிகர் ஆவார். இவர் 1999ம் ஆண்டு **கமிங் சூன்** என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து கெஸ் ஹூ, எ லாட் லைக் லவ், வேலண்டைன்ஸ் டே, ஜோப்ஸ் போன்ற பல திரைப்படங்களிலும் மற்றும் டூ அண்டு எ ஹாஃப் மென் போன்ற பல தொலைக்காட்சி தொடர்களும் நடித்துள்ளார்.
# ஆஷ்டன் குட்சர்

## தனிப்பட்ட வாழ்க்கை

இவர் நடிகை **டெமி மூரை** 2003ம் ஆண்டு முதல் காதலித்து வந்தார். 24ம் திகதி 2005ம் ஆண்டு அவரை திருமணம் செய்து கொண்டார். 2013ம் ஆண்டு இருவரும் விவாகரத்து செய்தார்கள்.
# ஆஷ்டன் குட்சர்

## திரைப்பட வாழ்க்கை

இவர் 1999ம் ஆண்டு **கமிங் சூன்** என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து கெஸ் ஹூ, எ லாட் லைக் லவ், வேலண்டைன்ஸ் டே, ஜோப்ஸ் உள்ளிட்ட 21 திரைப்படங்களில் நடித்துள்ளார். 2013ம் ஆண்டு ஜோப்ஸ் என்ற திரைப்படத்தில் **ஸ்டீவ் ஜோப்ஸ்** என்ற கதாபாத்திரத்தில் நடித்துள்ளார் என்பது குறிப்படத்தக்கது.
# ஆஷ்டன் குட்சர்

## திரைப்பட வாழ்க்கை

### திரைப்படங்கள்

| ஆண்டு | திரைப்படம் | குறிப்புகள் |
| --- | --- | --- |
| 1999 | கமிங் சூன் |  |
| 2000 | டவுன் டூ யூ |  |
| 2000 | ரெய்ண்டீர் கேம்ஸ் |  |
| 2000 | டூடு, வேர் இஸ் மை கார்? |  |
| 2001 | டெக்சாஸ் ரேஞ்சர்ஸ் |  |
| 2003 | ஜஸ்ட் மேரீடு |  |
| 2003 | மை பாஸ்’ஸ் டாட்டர் |  |
| 2003 | சீப்பர் பை த டசன் | பெயர் குறிப்பிடப்படாதது |
| 2004 | தி பட்டர்பிளை எபெக்ட் |  |
| 2005 | கெஸ் ஹூ |  |
| 2005 | எ லாட் லைக் லவ் |  |
| 2006 | பாபி |  |
| 2006 | தி கார்டியன் |  |
| 2006 | ஓபன் சீஸன் | குரல் |
| 2008 | வாட் ஹேப்பண்டு இன் வேகஸ் |  |
| 2009 | ஸ்ப்ரெட் |  |
| 2009 | பெர்சனல் எபெக்ட்ஸ் |  |
| 2010 | வேலண்டைன்ஸ் டே |  |
| 2010 | கில்லர்ஸ் |  |
| 2011 | நோ ஸ்டிரிங்க்ஸ் அட்டாச்டு |  |
| 2011 | நியூ இயர்ஸ் ஈவ் |  |
| 2013 | ஜோப்ஸ் | } |
# ஆஷ்டன் குட்சர்

## சின்னத்திரை

'' திரைப்படத்தில் நடித்த ஜோன் கிரையருடன் ஆஷ்டன், செப்டம்பர் 2011]]
இவர் திரைப்படத்துறைக்கு வருவதற்கு முன் என்ற **தட் '70 ஸ் ஷோ** தொலைக்காட்சி தொடரில் நடித்துள்ளார். அந்த தொடரை தொடர்ந்து *ஜஸ்ட் ஷூட் மீ, ரோபோட் சிக்கன், மென் அட் வொர்க்* உள்ளிட்ட 8 தொடர்களில் நடித்துள்ளார். தற்பொழுது டூ அண்டு எ ஹாஃப் மென் என்ற தொடரில் நடித்துகொண்டு இருக்கின்றார், இந்த தொடர் மாபெரும் வெற்றி தொடர் ஆகும்.
# ஆஷ்டன் குட்சர்

## சின்னத்திரை

### தொடர்கள்

- 1998–2006 - தட் '70 ஸ் ஷோ
- 2001 - ஜஸ்ட் ஷூட் மீ
- 2002 - கிரவுண்டடு ஃபார் லைஃப்
- 2003–2007, 2012 - பங்குடு
- 2005 - ரோபோட் சிக்கன்
- 2008 - மிஸ் கைடடு
- 2011 – டூ அண்டு எ ஹாஃப் மென் - ஒளிபரப்பில்
- 2013 - மேன் அட் வோர்க்
# ஆஷ்டன் குட்சர்

## ஒரு தயாரிப்பாளராக

இவர் 2002ம் ஆண்டு **பங்குடு** என்ற தொடரை முதல் முதலில் தயாரித்தார். அதை தொடர்ந்து, *பியூட்டி அண்டு த ஜீக், கேம் ஷோ இன் மை ஹெட், ரூம் 401* உள்ளிட்ட பல தொடர்களை தயாரித்துள்ளார் என்பது குறிப்பிடத்தக்கது. 2013ம் ஆண்டு **Forever Young** என்ற தொடரை தயாரித்துள்ளார் இந்த தொடர் தற்பொழுது ஒளிபரப்பாகின்றது.
# வலைவாசல்:பௌத்தம்

<div><><font size="+0.5" >**பௌத்த வலைவாசல்**</font> </div>
<div100%" cellpadding="5" cellspacing="10"
| |  
<div>  
|}  
</div>  
<div></div>  
| <h2 id="mp-tfa-h2">சிறப்புக் கட்டுரைகள்</h2> |  |
| --- | --- |
| <div id="mp-tfa">  
</div> | } |
| |  
| <div id="mp-itn">  
</div> | } |
| --- | --- |
|}  
|}  
| <h2 id="mp-tfa-h2">பகுப்புகள்</h2> |  |
| --- | --- |
| <div id="mp-tfa">
</div> | } |
| |  
| <div id="mp-itn">  
</div> | } |
| --- | --- |
|}  
<div>  
<div>  
|}  
</div>  
</div>
# ஜேம்ஸ் மார்ஸ்டன்

**ஜேம்ஸ் மார்ஸ்டன்** (**James Marsden**, பிறப்பு: ஒக்டோபர் 18, 1973) ஒரு அமெரிக்க நாட்டு நடிகர் மற்றும் பாடகர். இவர் எக்ஸ்-மென் திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.  
2016 இலிருந்து எச்பிஓ தொலைக்காட்சித் தொடர் *வெஸ்ட்வொர்ல்டு* இல் நடித்து வருகிறார்.
# வலைவாசல்:பௌத்தம்/அறிமுகம்

**பெளத்தம்** (*Buddhism*, பாளி/சமசுகிருதம்: बौद्ध धर्म புத்த தருமம்) என்பது கிமு 566-486 இல் வாழ்ந்த புத்தரின் போதனைகளின் அடிப்படையிலான ஒரு சமயமும், தத்துவமுமாகும். இந்தியாவில் தோன்றிய இம்மதம் பின்னர் படிப்படியாக மத்திய ஆசியா, இலங்கை, திபெத், தென்கிழக்கு ஆசியா மற்றும் கிழக்காசிய நாடுகளாகிய சீனா, வியட்நாம், ஜப்பான், கொரியா, மங்கோலியா ஆகிய நாடுகளுக்கும் பரவியது. இதன் தாய் மதமான இந்து மதத்தின் பல கருத்துகளை எதிர்த்து அதிலிருந்து பிரிந்து வளர்ந்தது.பௌத்தம் பெரும்பாலும், நற்செய்கைகளைச் செய்தல், கெட்ட செய்கைகளை விலக்குதல், மனப்பயிற்சி என்பவற்றை எடுத்துச் சொல்கிறது. இச் செயல்களின் நோக்கம், தனியொருவரினதோ அல்லது சகல உயிரினங்களினதுமோ கஷ்டங்களுக்கு முற்றுப்புள்ளிவைத்து ஞானம் பெறுவதாகும். ஞானம் பெறுவதென்பது நிர்வாணம் அடைதலாகும்.
# கச்சு மாவட்டம்

**கச்சு மாவட்டம்** (Kutch District, அல்லது *Kachchh*, , ) மேற்கிந்தியாவில் குசராத்து மாநிலத்தில் இந்திய-பாகிஸ்தான் எல்லையோரத்தில் கச்சு வளைகுடாவில் அமைந்துள்ளது. இம்மாவட்டத் தலைமையிடம் புஜ் நகரம். கச்சு மாவட்டம் 45,652 சதுர கி. மீ பரப்பளவு கொண்டது. இது இந்தியாவின் மிகப் பெரிய மாவட்டம் ஆகும். இம்மாவட்டத்தின் மையத்தில் அமைந்துள்ள புஜ் நகரம், கச்சு மாவட்டத் தலைமையிடம். கச்சு மாவட்டத்தில் ஆறு சட்டமன்ற தொகுதிகளும், ஒரு நாடாளுமன்ற தொகுதியும் அமைந்துள்ளது.  
கச்சு மாவட்டத்தை சுற்றியுள்ள பெரும்பாலான பகுதிகள், மழைக் காலத்தில் சதுப்பு நிலங்களாகவும், மற்ற காலங்களில் வறண்ட நிலமாக உள்ளதால் இப்பகுதி ’ராண் ஆப் கட்ச்’ என்று அழைக்கப்படுகிறது. ராண் என்னும் குஜராத்திச் சொல்லுக்கு, பாலை வனம் என அர்த்தம். குஜராத்தில் உள்ள 'ராண் ஆப் கச்' உலகின் பெரிய 'உப்புப் பாலைவனம்' என்னும் சிறப்பை பெற்றுள்ளது. ஆமதாபாத்தில் இருந்து 320 கி.மீ., தொலைவில் ராண் ஆப் கட்ச் உள்ளது. உப்பு கலந்த களிமண் நிலம், மழைக்காலத்தில் இரவு நேரத்தில் பால் போல் இருக்கும். பௌர்ணமி நிலவு ஒளியின் போது விதவிதமான ஒளி வெள்ளம் தெரியும். பார்ப்பதற்கு ஓவியம் போலவே தெரியும் இந்தக் காட்சியை, 'சாத்தான்களின் ஓவியம்' என்கின்றனர்.
கச்சு மாவட்டம், பன்னி எனப்படும் மேய்ச்சல் நிலப் புல்வெளிகள் கொண்டிருப்பதால் கால் நடை வளர்ப்பு மற்றும் பால் உற்பத்தி தொழில் சிறப்பாக உள்ளது. கச்சு மாவட்டம் பெரிய ரான் ஆப் கட்ச் மற்றும் சிறு ரான் ஆப் கட்ச் பகுதிகளை கொண்டுள்ளது.  
கச்சு வளைகுடாவில் அமைந்த கோரி கிரீக் கடல் எல்லைக் கோடு இந்திய-பாகிஸ்தானை பிரிக்கிறது.
# கச்சு மாவட்டம்

## மாவட்ட எல்லைகளும் மக்கள் தொகையும்

கச்சு மாவட்டத்தின் எல்லைகளாக தெற்கிலும் மேற்கிலும் அரபுக் கடலும் கச்சு வளைகுடாவும், வடக்கிலும் தெற்கிலும் ரான் ஆப் கட்ச் பகுதிகளும் உள்ளது. 2011-ஆம் ஆண்டு மக்கட்டொகை கணக்கீட்டின்படி கச்சு மாவட்டத்தின் மக்கட்தொகை 2,090,313. நகர்ப்புறத்தில் முப்பது விழுக்காடு மக்கள் வாழ்கின்றனர். ,
# கச்சு மாவட்டம்

## புவியியல்

கச்சு மாவட்டத்தின் முக்கிய நகரங்கள் புஜ், காந்திதாம், ராபார், நகாரத்தின, அன்ஜார், மாண்டவி, மாதாபர், முந்திரா மற்றும் பாச்சு ஆகும். இம்மாவட்டம் 969 கிராமங்களைக் கொண்டுள்ளது. வறண்ட வானிலை கொண்டது. 1458 மீட்டர் உயரமுடைய கள தொங்கர் (கறுப்பு மலை) மாவட்டத்தின் மிக உயரமான மலையாகும். கச்சு மாவட்டம் கடந்த 187 ஆண்டுகளில் 90 நிலநடுக்கங்களைக் கண்டுள்ளது.  
கச்சு மாவட்டத்தில், 1956-ஆம் ஆண்டில் அன்ஜார் நகரப்பகுதியில் நிலநடுக்கத்தினால் பாதிக்கப்பட்ட்து. 2001-ஆம் ஆண்டில் புஜ் பகுதியில் உண்டான தொடர் நிலநடுக்கங்களால் ஜவகர் நகர், கிர்சார நகர், தேவிசார், அமர்சார், பந்தி ஆகிய பகுதிகள் முற்றிலும் தரைமட்டம் ஆனது. ஆயிரக் கணக்கான மக்கள் கொல்லப்பட்டனர். பல்லாயிரக்கணக்கான வீடுகள் தரைமட்டம் ஆனது.  
கச்சு மாவட்டம் நில நடுக்கோட்டில் அமைந்துள்ளது.
# கச்சு மாவட்டம்

## புவியியல்

### ஆறுகளும் அணைகளும்

இம்மாவட்டத்தில் 97 சிறு ஆறுகள் ஓடுகிறது. பல ஆறுகள் ரண் ஆப் கச் பகுதியை வளப்படுத்துகிறது. சில ஆறுகளே அரபுக் கடலில் கலக்கின்றன. 22 பேரணைகளும், நூற்றுக்கணக்காண சிற்றணைகளும் உள்ளது.
# கச்சு மாவட்டம்

## வருவாய் வட்டங்கள்

கச்சு மாவட்டம் பத்து வருவாய் வட்டங்களை கொண்டுள்ளது:
1. புஜ் வட்டம்
1. அப்தச வட்டம்
1. அன்சார் வட்டம்
1. ராபர் வட்டம்
1. பச்சாவ் வட்டம்
1. காந்திதாம் வட்டம்
1. லக்பத் வட்டம்
1. மாண்டவி வட்டம்
1. முந்திரா வட்டம்
1. நாகரத்தின வட்டம்
# கச்சு மாவட்டம்

## வனவிலங்கு சரணாலயங்களும் காப்புக்காடுகளும்

கச்சு மாவட்டத்தில் அமைந்துள்ள வனவிலங்குகள் சரணாலயங்கள், காப்புக்காடுகள்:
1. இந்திய காட்டு கழுதை சரணாலயம்
1. கட்ச் பாலைவன விலங்குகள் காப்பகம
1. நாராயணன் ஏரி வனவிலங்குகள் காப்பகம்
1. கச்சு பஸ்தர் வனவிலங்குகள் காப்பகம்
1. பன்னி புல்வெளி காப்புக் காடுகள்
1. சாரி-தந்து சதுப்புநில காப்புக் காடுகள்
# கச்சு மாவட்டம்

## பண்பாடும் நாகரிகமும்

### மொழி

கச்சு மாவட்டத்தில் பெரும்பான்மையாக பேசப்படும் கச்சு மொழியில் சிந்தி மொழி, குஜராத்தி மற்றும் இந்தி மொழிகளின் தாக்கம் அதிகமாக உள்ளது. கச்சு மொழிக்கென தனி எழுத்து முறைகள் இருப்பினும் குஜராத்தி மொழி அரசு மொழியாக இருப்பதால், குஜராத்தி எழுத்துமுறையே நடைமுறையில் பயன்படுத்தி வருகின்றனர் கட்ச் மாவட்ட மக்கள்.
# கச்சு மாவட்டம்

## பண்பாடும் நாகரிகமும்

### மக்கள்

பலநூற்றாண்டுகளுக்கு பல்வேறு இனங்கள் பல்வேறு காரணங்களுக்காக சிந்து, ஆப்கானித்தான், மேற்கு இராஜஸ்தானின் மேவார் முதலிய பகுதிகளிலிருந்து கட்சு பகுதியில் குடியேறிய மக்களே இன்றைய கட்ச் மாவட்ட மக்கள். இன்றளவும் கட்சு மாவட்டத்தில் நாடோடி இன மக்களும், ஒரளவு நாடோடி வாழ்க்கை நடத்தும் கால்நடைத் தொழில் செய்யும் மக்களும், கைவினை கலைஞர்களும் வாழ்கின்றனர்.